Og senest i går skrev Facebook i en pressemeddelelse så, at de permanent udelukker tre offentlige personer fra den yderste højrefløj i USA.

Det sker med den begrundelse, at Facebook anser dem som "farlige" med det indhold, de deler til deres følgere og dermed også millioner af Facebook-brugere.

Det er ikke første gang de tager standpunkt i forhold til ekstremistiske budskaber. I marts blev budskaber, der kan karakteriseres som hvid nationalisme forbudt.

Læs også : Facebook lukker for 'farlige' personer fra det ekstreme højre

Det indflydelsesrige sociale medie skelnede indtil da imellem det, de kalder budskaber om 'hvidt overherredømme' og 'hvid nationalisme og separatisme'. Førstnævnte har været forbudt længe.

Hadefuld retorik Vi definerer hadefuld retorik som direkte angreb på folk baseret på det, vi kalder for beskyttede karakteristika – race, etnicitet, national oprindelse, religiøst tilhørsforhold, seksuel orientering, kaste, køn, kønsidentitet og alvorlig sygdom eller handicap. Kilde: Facebook

Lægger mærke til problemmagere

Facebook tillader ikke hadtale på deres platform. Det står i deres retningslinjer, som man siger god for, når man laver en profil på hjemmesiden.

Det er ikke unormalt, at retningslinjerne dagligt bliver brudt af danske brugere, men for første gang fortæller Facebook nu, at de er klar til at fjerne nogle profiler permanent for at stoppe spredningen af hadretorik på deres platform.

- Vi lægger mærke til dem, der kommer i problemer med vores regler konstant, siger Martin Ruby og fortsætter:

- Der må gerne være en hård debat på Facebook, men når det bobler over i had, så trækker vi selvfølgelig en streg i sandet.

Vil ikke være sandhedspoliti